
ANUNȚ
Concurs pentru ocuparea funcției de manager – persoană fizică, 
la Spitalul de Psihiatrie Zam

În conformitate cu prevederile Ordinului Ministerului Sănătăţii nr. 1520/2016 privind aprobarea Regulamentului de organizare şi desfășurare a concursului pentru ocuparea funcţiei de manager persoană fizică din spitalele publice din reţeaua proprie a Ministerului Sănătății şi a Legii nr.95/2006 privind reforma în domeniul sănătăţii, Consiliul de Administrație al Spitalului de Psihiatrie Zam organizează concurs pentru ocuparea funcției contractuale vacante pe perioadă determinată de manager spital persoană fizică.
Concursul va avea loc la sediul Spitalului de Psihiatrie Zam, din localitatea Zam, nr. 270, jud. Hunedoara, în perioada 05.08.2026 - 17.09.2026, desfășurându-se în două etape:
a) etapa de verificare a îndeplinirii de către candidaţi a condiţiilor stabilite în anunţul de concurs, etapă eliminatorie (etapă ce va avea loc în data de 07.09.2026, ora 12ºº)
b) etapa de susținere publică și de evaluare a proiectului de management (etapă ce va avea loc în data de 15.09.2026, ora 10ºº);
La concurs poate participa orice persoană care îndeplineşte cumulativ următoarele condiții:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetățenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii,
republicată, cu modificările şi completările ulterioare;
d) este aptă din punct de vedere medical şi psihologic să exercite funcţia de manager. Atestarea stării de sănătate se face pe bază de examen medical de specialitate, de către medicul de familie sau de către unitățile sanitare abilitate, respectiv pe bază de evaluare psihologică organizată prin intermediul unităților specializate acreditate în condiţiile legii;
e) îndeplinește condițiile de studii şi vechime în specialitatea studiilor, prevăzute la art. 176 alin. (2) din Legea nr. 95/2006 privind reforma în domeniul sănătăţii, republicată, cu modificările și completările ulterioare;
f) îndeplineşte condiţia de absolvire a unor cursuri de perfecționare în management sanitar sau
management al serviciilor de sănătate, avizate de Ministerul Sănătăţii în baza criteriilor de calitate stabilite prin ordin al ministrului sănătăţii prevăzut la art. V din Ordonanța Guvernului nr. 37/2022 pentru modificarea și completarea Legii nr. 95/2006 privind reforma în domeniul sănătății şi a Legii nr. 227/2015 privind Codul fiscal, precum și stabilirea unor alte măsuri în domeniul sănătăţii, aprobată cu modificări şi completări prin Legea nr. 328/2022;
g) nu a fost condamnată definitiv pentru săvârşirea unei infracțiuni contra securităţii naţionale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcției pentru care candidează, cu excepția situației în care a intervenit reabilitarea;
h) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia ori de a desfăşura activitatea de care s-a folosit pentru săvârşirea infracțiunii sau față de aceasta nu s-a luat măsura de siguranţă a interzicerii ocupării unei funcții sau a exercitării unei profesii;
i) nu a comis infracțiunile prevăzute la art. 1, alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare.

Dosarul de înscriere se depune la sediul Spitalului de Psihiatrie Zam, din
localitatea Zam, nr. 270, jud. Hunedoara, la Serviciul R.U.N.O.S, până la data de 04.09.2026, ora 14ºº şi cuprinde următoarele documente:

a) cererea de înscriere la concurs;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor
specializări, precum şi copiile documentelor care atestă îndeplinirea condiţiilor specifice ale postului;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, şi avizul psihologic eliberat pe baza unei evaluări psihologice organizate prin intermediul unităților specializate acreditate în condiţiile legii, valabil potrivit prevederilor legale;

h) certificatul de integritate comportamentală din care să reiasă că nu a comis infracțiuni prevăzute la art. 1, alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Naţional de Date Genetice Judiciare, cu modificările ulterioare;

i) curriculum vitae, model comun european;

j) proiectul de management;

k) declaraţie pe propria răspundere a candidatului că proiectul de management este conceput și realizat integral de către candidat;

l) declaraţie pe propria răspundere privind conformitatea cu originalul a copiilor de pe documentele depuse la dosarul de înscriere.

Candidaţii vor putea efectua o vizită în cadrul spitalului în data de 21.08.2026, în intervalul orar 11ºº - 13ºº, sub îndrumarea directorului medical, pentru a se informa în legătură cu problemele de la faţa locului.

La cererea candidaţilor, spitalul public care organizează concursul de ocupare a funcției de
manager are obligația să pună la dispoziția acestora, în maximum 3 zile de la data solicitării, copii ale bugetului de venituri şi cheltuieli aprobat, structura organizatorică aprobată şi structura de personal ale unităţii sanitare, aflate în vigoare la data solicitării, precum şi orice alte documente sau informaţii necesare în vederea întocmirii proiectului de management, cu excepţia acelor informaţii sau documente care nu pot face obiectul divulgării în temeiul legii. 
Susținerea publică a proiectului de management de către candidaţi se va efectua în ordine
alfabetică, în plenul comisiei de concurs, în ședință publică. La susţinerea publică a proiectului de management de către un candidat nu au dreptul să asiste ceilalți candidaţi 

Adresa de e-mail la care orice persoană interesată poate sa-și manifeste intenția de a participa la susținerea publică a proiectului de management și poate adresa întrebări candidaților în legătură cu proiectul de management este spitalzamrunos@gmail.com, iar termenul limită până la care pot fi transmise solicitările de participare este 11.09.2026, ora 10ºº, iar data limită de transmitere a întrebărilor pentru candidați este de 14.09.2026, ora 09ºº.
Anexat, prezentului anunţ, se regăsește:
* bibliografia de concurs
* tema cadru pentru proiectul de management și structura proiectului de management
* calendarul de concurs
Relaţii suplimentare se pot obține la nr. de telefon 0254280585 / interior 235 (luni - vineri interval orar 7-15).

CALENDAR CONCURS
Pentru ocuparea funcției de manager persoană fizică la Spitalul de Psihiatrie Zam

∙ 05.08.2026 – publicarea anunțului de concurs;
∙ 21.08.2026, interval orar 11ᵒᵒ-13ᵒᵒ – vizita candidaților interesați;
∙ 04.09.2026, ora 14ᵒᵒ  – dată limită depunere dosare;
∙ 07.09.2026 – fiecare dintre membrii comisiei de concurs și ai comisiei de soluționare a contestațiilor va da o declarație de imparțialitate din care să rezulte că nu se află în niciuna dintre situațiile prevăzute la art. 6, alin. (6) din Ordinul nr. 1520/2016 raportat la candidații înscriși la concurs, precum și o declarație de confidențialitate;
∙ 07.09.2026, ora 12ᵒᵒ – comisia de concurs verifică dosarele depuse și stabilește pentru fiecare candidat rezultatul ”admis” sau ”respins” și face publice rezultatele verificării dosarelor;
∙ 08.09.2026, ora 12ᵒᵒ – termen limită depunere contestații;
[bookmark: _Hlk235707650]∙ 10.09.2026, ora 12ᵒᵒ -  afișare rezultate contestații;
∙ 10.09.2026 – publicarea proiectelor de management;
∙ 11.09.2026, ora 10ᵒᵒ  – dată limită de transmitere a solicitării de participare la susținerea publică a proiectelor, pe adresa de e-mail: spitalzamrunos@gmail.com;
∙ 14.09.2026 , ora 09ᵒᵒ – dată limită de transmitere a întrebărilor pentru candidați de către persoanele interesate, pe adresa de e-mail: spitalzamrunos@gmail.com;
∙ 15.09.2026, ora 10ᵒᵒ – susținerea proiectului de management de către candidați;
∙ 16.09.2026 –  publicarea rezultatelor;
∙ 17.09.2026, ora 14ᵒᵒ – termen limită depunere contestații;  
· Contestațiile se soluționează de Comisia de soluționare a contestațiilor în termen de 48 de ore de la data expirării termenului de depunere a acestora;



∙ Rezultatele finale ale concursului se afișează la sediul spitalului și se publică concomitent pe pagina de internet a spitalului după finalizarea perioadei de contestații sau, după caz, după soluționarea contestațiilor;
Tema proiectului de management este „Îmbunătățirea managementului calității și siguranței pacientului în cadrul Spitalului de Psihiatrie Zam, prin implementarea standardelor de calitate, optimizarea proceselor medicale și administrative, dezvoltarea serviciilor de sănătate mintală și consolidarea colaborării cu serviciile medicale și sociale din comunitate.”:

Proiectul se realizează individual de către candidat și se dezvoltă într-un volum de maximum 15-20 pagini, tehnoredactate pe calculator, cu caractere Times New Roman, mărimea 12, spațiere la un rând.

Structura proiectului de management cuprinde:
1. Descrierea situației actuale a spitalului – 1 p
2. Analiza SWOT a spitalului (puncte tari, puncte slabe, oportunități, amenințări) – 2 p
3. Identificarea problemelor critice – 0,5 p
4. Selecționarea unei probleme/unor probleme prioritare, cu motivarea alegerii făcute – 0,5 p
5. Dezvoltarea proiectului de management pentru problema identificată/problemele prioritare identificate – 6 p
a. Scop – 1 p
b. Obiective – 1 p
c. Activități – 1 p
      - Definire – 0,25 p
      - Încadrare în timp Grafic Gantt – 0,25 p
      - Resurse necesare – umane, materiale, financiare – 0,25 p
      - Responsabilități – 0,25 p
d. Rezultate așteptate – 1 p
e. Indicatori – evaluare, monitorizare – 1 p
f. Cunoașterea legislației relevante – 1 p

Președinte Consiliu de Administrație,

